Read Also: Bigg Boss రాహుల్ బూతు పురాణం.. వైరల్ అవుతున్న వీడియో
కంటెస్టెంట్స్‌కి ర్యాంప్ వాక్‌.. 10 వేల గిఫ్ట్
నేటి టాస్క్‌లో భాగంగా కంటెస్టెంట్స్‌కి KLM ఫ్యాషన్స్ వాళ్లు ఫ్యాషన్ షో నిర్వహించారు. ఇందులో బెస్ట్ పెర్ఫామెన్స్ ఇచ్చి మిస్టర్ అండ్ మిస్ బిగ్ బాస్ హౌస్‌‌గా నిలిచిన వాళ్లకు KLM ఫ్యాషన్స్ తరుపున పదివేల గిఫ్ట్ ఓచర్ ప్రకటించారు బిగ్ బాస్.
అయితే ఈ ఫ్యాషన్ షోలో పెర్ఫామెన్స్ పక్కన పెట్టేసి తమకు ఇష్టమైన కంటెస్టెంట్స్‌ను విజేతలుగా ప్రకటించుకున్నారు. పురుషుల్లో అలీ, వరుణ్, బాబా, రాహుల్‌లు పెర్ఫామ్ చేయగా.. వీళ్లలో అలీ, వరుణ్‌లు స్టైలిష్‌ లుక్‌లో ఆకట్టుకున్నారు. అయితే వీళ్లలో విజేతను ప్రకటించేది మహిళను కాబట్టి ఈ ఇద్దర్నీ కాకుండా తమకు ఇష్టమైన బాబా భాస్కర్‌ని మిస్టర్ కేఎల్ఎమ్ ఫ్యాషన్‌గా ఎంపిక చేశారు.
ఇక మహిళల్లో శ్రీముఖి మంచి పెర్ఫామెన్స్ ఇవ్వగా.. శివజ్యోతిని విన్నర్‌గా ప్రకటించి ఆమెను మిస్ కేఎల్ఎమ్ ఫ్యాషన్‌‌గా ఎంపిక చేశారు బాబా, అలీ, రాహుల్, వరుణ్‌లు. మొత్తంగా ఈ టాస్క్‌లో బాబా, శివజ్యోతిలు మిస్ అండ్ మిస్టర్ కేఎల్ఎమ్ ఫ్యాషన్‌గా నిలిచి పదేసి వేల చొప్పున గిఫ్ట్‌ను అందుకున్నారు.
పబ్లిక్ టాక్: శ్రీముఖి ఓవరాక్షన్.. రాహులే విన్నర్
X
నామినేషన్స్‌లో ఉన్న వాళ్లకు చుక్కలు చూపిస్తున్న బిగ్ బాస్
ఈవారం నామినేషన్స్‌లో ఉన్న శ్రీముఖి, అలీ, బాబా భాస్కర్, వరుణ్, శివజ్యోతిలకు ఫైనల్ వార్‌లో మజా చూపిస్తున్నారు బిగ్ బాస్ అర్ధరాత్రి పూట సైరన్‌ను మోగించి.. ఈ ఐదుగుర్ని బ్యాగ్‌లు సర్ది గార్డెన్ ఏరియాలోకి రావాల్సిందిగా ఆదేశించారు బిగ్ బాస్. దీంతో షాకైన కంటెస్టెంట్స్ శని, ఆదివారాల్లో కదా ఎలిమినేట్ చేసేది ఎప్పుడేంటి? అనుకుంటూ భారంగా బ్యాగ్‌లు సర్ధి గార్డెన్ ఏరియాలోకి వచ్చారు. ఈ సందర్భంగా బిగ్ బాస్ పై జోక్‌లు పేల్చారు బాబా. ఎందుకు ఇప్పుడు బ్యాగ్‌లు సర్ధమంటున్నారని వరుణ్ అడిగితే బయటకు పిలిచి ఆటోకి డబ్బులు ఇస్తారంట అన్నాడు. మరి మీకేం కావాలి అంటే.. ఫ్లైట్ టికెట్‌తో పాటు ఓ పది లక్షలు ఇస్తే హ్యాపీగా బయటకు వెళిపోతా అన్నాడు. మరి ఓ బిర్యానీ ప్యాకెట్, మందు బాటిల్ వద్దా అని వరుణ్ పంచ్ వేస్తే.. ఇంత ఉదయాన్నే వద్దులే అంటూ జోక్‌లు పేల్చారు.
బ్యాగ్‌లు సర్దేసిన కంటెస్టెంట్స్.. ఎమోషనల్‌గా బిగ్ బాస్ జర్నీ
అనంతరం గార్డెన్ ఏరియాలో బిగ్ బాస్ నిర్ధేశించిన స్థలాలో నిలబడి బిగ్ బాస్ హౌస్‌లో వాళ్ల జర్నీ గురించి చెప్పమని ఆదేశించారు బిగ్ బాస్. మీరు బిగ్ బాస్ ఫైనల్‌ చేరడం అనేది ఆడియన్స్ చేతిలో ఉంది. హౌస్‌లో చివరిసారిగా మీ తోటి కంటెస్టెంట్స్ చెప్పుకునే అవకాశాన్ని కల్పిస్తున్నాం. మీరు బిగ్ బాస్ హౌస్‌కి రావడం ద్వారా ఎలాంటి అనుభవాలను పొందుకున్నారు. ఇక్కడకు వచ్చి మీరు ఏం నేర్చుకున్నారు? ఇక్కడ నుండి మీరే ఇంటి తీసుకుని వెళ్తున్న గొప్ప అనుభవాలను షేర్ చేయాలని కోరారు బిగ్ బాస్. దీంతో ఒక్కొక్కరూ తమ తమ జర్నీని ఎమోషనల్‌గా షేర్ చేసుకున్నారు.
బిగ్ బాస్
ఫైనల్‌లో బాబా భాస్కర్.. రక్షించిన ప్రేక్షకులు
వరుణ్, శ్రీముఖి, అలీ, శివజ్యోతి‌, బాబాలు తమ బిగ్ బాస్ జర్నీని గురించి తెలియజేస్తూ ఎమోషన్ అయ్యారు. అయితే వారి వారి జర్నీ చెప్పడం ముగిసిన తరువాత అదిరిపోయే ట్విస్ట్ ఇచ్చారు బిగ్ బాస్. ఈవారం నామినేషన్స్‌లో ఉన్న బాబా భాస్కర్‌ని ప్రేక్షకులు తమ ఓట్లు ద్వారా రక్షించారని అతన్ని సేవ్ చేస్తూ టాప్ 5 ఫైనల్ కంటెస్టెంట్‌గా ప్రకటించారు. అనంతరం కన్ఫెషన్ రూంకి పిలిచి బాబాకి టికెట్‌ టు ఫినాలేను అందించారు బిగ్ బాస్. దీంతో ఈ ఆనందాన్ని ప్రేక్షకులతో పంచుకుంటూ తనను గెలిపించిన ప్రేక్షకులకు థాంక్స్ చెప్తూ.. టికెట్ టు ఫినాలేను ఆడియన్స్‌ని డెడికేట్ చేశారు బాబా భాస్కర్. అనంతరం తన టికెట్ టు ఫినాలే మెమెంటోను డైరెక్ట్‌గా తీసుకుని వెళ్లి శ్రీముఖి చేతులో పెట్టారు బాబా. బిగ్ బాస్ దీన్ని నీకు ఇవ్వమన్నారు అంటూ ఆటపట్టించారు. ఇవీ నేటి ఎపిసోడ్ హైలైట్స్ మరిన్ని బిగ్ బాస్ అప్డేట్స్‌తో రేపటి ఎపిసోడ్‌లో కలుద్దాం.
బిగ్ బాస్ ఫైనల్‌లో బాబా భాస్కర్